Phil Scott (političar)

**Phillip "Phil" Scott** (rođen 4. augusta 1958, Barre, Vermont, SAD) jeste američki političar i trenutni, 82. po redu guverner savezne države Vermont. Scott je član Republikanske stranke. Na izborima za guvernera Vermonta održanim 8. novembra 2016. pobijedio je s osvojenih 52,05% glasova. Trenutno je (stanje: novembar 2016.) na mjestu zamjenika guvernera Vermonta, gdje se nalazi od 2011. Prije toga, bio je i senator u Senatu države Vermont, kao predstavnik senatskog distrikta okruga Washington od 2001. do 2011. godine. Također je i suvlasnik *DuBois Contruction*, male građevinske firme sa sjedištem u gradu Middlesex.

## Biografija
Scott je rođen u gradu Barre, 4. augusta 1958. godine. Maturirao je u školi Spaulding u rodnom gradu 1976. a četiri godine kasnije diplomirao na Univerzitetu Vermonta gdje je studirao industrijsko obrazovanje.

### Poslovna karijera
Scott je počeo raditi kao sezonski građevinski radi u firmi *DuBois Construction* u gradu Middlesex nakon što je maturirao u srednjoj školi. Postao je suvlasnik ove firme 1986. On je također i bivši predsjednik Udruženja građevinskih izvođača radova u Vermontu.

### Politika
Kao Republikanac, Scott je izabran u Senat države Vermont 2000. godine, predstavljajući senatski distrikt okruga Washington. Na tu poziciju biran je četiri puta te je služio mandat od 2001. do 2011. godine. Tokom senatorske karijere, bio je potpredsjednik senatorske komisije za saobraćaj i predsjednik senatorske komisije za institucije. Ranije je bio i član senatorske komisije za prirodne resurse i energiju. Kao predsjednik senatorske komisije za institucije, Scott je izmijenio raniju praksu o vođenju državnog budžeta za kapitalne konstrukcije tako što je postavio realnu granicu za troškove, čime je osigurao da su troškovi alocirani na dugoročne investicije u infrastrukturu, kreirajući time pošten proces za distribuciju budžetskih sredstava.

Tokom svog rada u Senatu Vermonta, Scott je bio član i nekoliko posebnih komisija, uključujući Vijeće za nominiranje sudija, zakonodavnu savjetodavnu komisiju za Predstavnički dom Vermonta, zajedničku komisiju za nadzor nad krivično osuđenim osobama, komisiju zakonodavnog vijeća i drugih.

Dana 2. novembra 2010. Scott je izabran na mjesto 79. po redu zamjenika guvernera Vermonta, a zakletu je položio 6. januara 2011. godine. Ponovno je izabran na istu poziciju i 2012. godine, kada je pobijedio Cassandru Gekas, a treći mandat je osvojio 2014. kada je pobijedio Deana Correna.

Kao zamjenik guvernera, Scott je bio predsjedavajući Senata države Vermont kada je senat zasijedao. Osim toga, slučio je i kao član komisije komisija, tročlanog radnog tijela koje određuje i postavlja članove, predsjednike i potpredsjednike senatskih komisija. U slučaju neodlučenog glasanja u Senatu Vermonta, Scott je imao ovlaštenje dati odlučujući glas. Osim toga, po ustavu Vermonta, kao zamjenik guvernera vršio je guvernerske funkcije kada je guverner izvan savezne države. Njegova kancelarija se drži politike "otvorenih vrata", pa čak i doslovno.

## Reference 
## Vanjski linkovi 
*Web-sajt izborne kampanje
*Profil na vermont-elections.org

Kategorija:Rođeni 1958.
Kategorija:Biografije, Barre (Vermont)
Kategorija:Savezni guverneri u Sjedinjenim Američkim Državama
Kategorija:Živi ljudi